"किसान विरोधी" व्यवस्था से परेशान हो कर देश के किसान अब निर्णायक आंदोलन का मूड बना चुके हैं। राष्ट्रीय किसान महासंघ के आह्वान पर देशभर के किसान 1 से 10 जून तक गाँव बंद आंदोलन कर रहे हैं। इस आंदोलन के तहत 10 दिन तक किसान अपना उत्पाद यानि फल, दूध, अनाज, सब्जी आदि शहर में नहीं भेजेंगे। किसान खुद भी शहर नहीं जाएंगे व न ही शहर से कोई सामान खरीदेंगे। पिछले साल जब मध्यप्रदेश व महाराष्ट्र में यह आंदोलन हुआ था तो दो राज्यों की सरकारें हिल गयी थी। इस साल यह आंदोलन अधिक व्यापक स्तर पर आयोजित किया जा रहा है।